就是青春

《就是青春》係一套由好好制作製作嘅選秀真人騷節目，由陳柏宇、葉巧琳、曾樂彤、黃靜藍主持，2022年10月8號到11月5號逢禮拜六20:00-21:30喺香港奇妙電視嘅HOY TV播出，每集個半鐘；之後同年11月28號到12月16號改做逢禮拜一到五22:30-23:00播出，每集半個鐘；決賽喺同年12月18號禮拜日21:00-23:00現場直播。節目係奇妙電視頭一個選秀真人騷節目，2021年開始籌備，由千幾位參賽者入面揀出18個入圍者，進行一系列嘅培訓，再進行比試。呢場比賽最後由洪韻騏、張鈊貽同康志維分別攞到冠、亞、季軍。

學員

分組同晉級歷程
學員按住年齡分成三組：A組係18歲或以下；B組係19-23歲；C組係24歲或以上。另第16集有3位Uplive挑戰者中途加入「踢館」。

每集一覽

事件

首播日子兩度延後
2022年8月16號，電視台為《就是青春》開記者會，公佈將會喺9月24號禮拜六首播，但到9月中旬，改為10月2號禮拜日21:00-22:30首播，再到9月29號距離首播日唔夠一個禮拜，第二度延後到10月8號禮拜六20:00-21:30首播。

收視欠佳惹停播疑云
根據《明報》攞到嘅收視報告，《就是青春》頭四集嘅電視直播收視分別係0.7點、0.6點、0.5點、0.3點，即係第四集得返約莫2萬個觀眾。播完第5集之後，第6集並未有安排喺下一個禮拜六播，畀人質疑係咪已經腰斬咗，之後電視台解釋話係調整播映時段，之後由11月28號開始繼續播返。

調動時段無助收視
調動時段後，《明報》再攞到嘅收視報告，指出《就是青春》調動時段後嗰個禮拜平均收視0.2點，其中一日平均收視更只得0.1點，亦即係唔夠1萬個觀眾。

節目調動
2022年12月6號：由於配合江澤民哀悼日，節目臨時安排停播，改為重播《江戶之謎》；第15集順延到12月10號禮拜六同一時段播。

就是青春 - 香港開電視 官方網頁
就是青春– 網上重溫 – 香港開電視
好好制作YouTube頻道：就是青春

2022年奇妙電視節目